Danaus
Vide etiam paginam fere homonymam: Danaus (genus). Danaus (Graece: Δαναός) in mythologia Graeca fuit rex Libyae antiquae et conditor urbis Argorum in Peloponneso sitae, pater 50 filiarum (Danaidum) et auctor gentis Danaorum. Apud Homerum "Danai" et "Argivi" idem ac "Graeci" significat. Danaus filius fuit Beli et Anchinoes (filiae Nili amnis), frater geminus Aegypti et, ut Euripides tradit, et frater Cephei et Phinei. E Chemmi in Aegpyto oriundus, simul autem pronepos Epaphi (filii Ius) etiam fuit origine Argiva.